Diari Oficial de la Generalitat Valenciana


Sumari del DOGV 9048, del 25-03-2021 (2021/2888)

RESOLUCIÓ de 2 de març de 2021, de la Direcció General de Sector Públic, Model Econòmic i Patrimoni, per la qual es resol el procediment i es declara la improcedència de declarar hereva la Generalitat respecte de l'herència d'Ignacio Femenia Lecha. EIP 116/2017.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2888


Data del document
:   02-03-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 2 de març de 2021, de la Direcció General de Sector Públic, Model Econòmic i Patrimoni, per la qual es resol el procediment i es declara la improcedència de declarar hereva la Generalitat respecte de l'herència d'Ignacio Femenia Lecha. EIP 116/2017. [2021/2888]  
Número d'expedient: EIP 116/2017.  
Causant: Ignacio Femenia Lecha. DNI \*\*\*4508\*\*.  
Lloc i data de la defunció: València, 2 de gener 2007.  
Últim domicili: València.  
  
Antecedents de fet  
Mitjançant un escrit de la comunitat de propietaris de l'edifici situat a València, carrer del Governador Vell, 14-16, es va traslladar a aquesta conselleria la documentació relativa a la defunció sense testar d'Ignacio Femenia Lecha, amb el DNI \*\*\*4508\*\*.  
Amb data 7 de juny de 2018, el director general del Sector Públic, Model Econòmic i Patrimoni va dictar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Una vegada comprovat l'empadronament del causant a l'Ajuntament de València, amb data 17 d'octubre de 2018 es va dictar la Resolució de la Direcció General de Sector Públic, Model Econòmic i Patrimoni, de terminació d'investigació prèvia i incoació de l'expedient de declaració administrativa d'hereus abintestat d'Ignacio Femenia Lecha a favor de la Generalitat. Aquesta va ser objecte de publicació en el Diari Oficial de la Generalitat Valenciana el 7 de novembre de 2018 i exposada al tauler d'edictes de l'Ajuntament de València del 25 d'octubre al 27 de novembre de 2018.  
Durant la tramitació del procediment es constata que el causant es va morir en estat de solter, sense deixar fills, descendents, ascendents ni cònjuge vidu. No obstant això, amb data 2 de febrer de 2021, es registra d'entrada un escrit presentat per Mercedes Zurrón Vilariño, en el qual s'aporta documentació sobre l'existència de familiars amb millor dret.  
En concret, amb data de la defunció del causant viu una de les seues ties paternes, que no va acceptar ni va renunciar a l'herència d'aquest, per la qual cosa, després de la seua mort el 9 de novembre de 2014 sense acceptar ni repudiar l'herència d'aquell, passa als seus el mateix dret que ella tenia.  
Amb data 11 de febrer de 2021, es trasllada a l'Advocacia General de la Generalitat la proposta de terminació d'expedient i de no procedència de declaració d'hereva la Generalitat, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fonaments de dret  
A l'empara del que estableixen els articles 954 i 1006 del Codi Civil, article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat Valenciana, article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, aplicable d'acord amb el que disposa en la disposició transitòria única i segons el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i prenent com a base el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Acabar l'expedient administratiu d'herència intestada i declarar la no procedència de declaració de la Generalitat com a hereva intestada del causant, una vegada obtingut l'informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Notificar aquesta resolució a les persones amb dret a heretar.  
  
Quart  
Contra aquesta resolució, que no és definitiva en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant la Secretaria Autonòmica de Model Econòmic i Finançament, en el termini d'un mes, comptador des de l'endemà que es reba aquesta notificació.  
  
Transcorreguts tres mesos des de l'endemà a la interposició del recurs d'alçada sense que aquest s'haja resolt, es pot entendre desestimat i es pot interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini és de dos mesos si la resolució és expressa.  
Tot això sense perjudici que s'hi puga exercitar qualsevol altre recurs o acció que s'estime que és procedent.  
  
València, 2 de març de 2021.- La directora general del Sector Públic i Patrimoni: Isabel Castelló García.